Държавен вестник, бр. 76, 2012 г., стр. 17

БРОЙ  76	
Д Ъ Р Ж А В Е Н  В Е С Т Н И К 	
СТР.  17  
за дейността и специфичните активности на 
съответните материали и оценка на очаква­
ните дози.
Чл. 8. Предприятие, което възнамерява 
да прекрати дейност по чл. 1, уведомява за 
това председателя на АЯР един месец преди 
прекратяването на дейността. 
Раздел ІІІ
Мерки за радиационна защита и гранични 
дози при дейности с материали с повишено 
съдържание на естествени радионуклиди
Чл. 9. (1) В случаите, когато индивидуал­
ната ефективна доза може да надвиши 1 mSv 
за една година, предприятията, извършващи 
дейности по чл. 1, организират радиационен 
мониторинг на работната среда и контрол на 
облъчването на лицата, които работят с мате­
риали с повишено съдържание на естествени 
радионуклиди. 
(2) В случаите, когато индивидуалната 
ефективна доза може да надвиши 6 mSv за 
една година, предприятията, извършващи 
дейности по чл. 1, организират индивидуален 
дозиметричен контрол на съответните работ­
ници и прилагат мерки за радиационна защита 
съгласно наредбата по чл. 26, ал. 3 ЗБИЯЕ.
(3) Границата на индивидуалната ефективна 
доза за лица, работещи с материали с повишено 
съдържание на естествени радионуклиди, е 20 
mSv за една година, като се спазват границите 
за еквивалентните дози 20 mSv за очна леща 
и 500 mSv за кожа, ръце и стъпала. 
(4) Предприятията по ал. 1 и 2 информират 
ежегодно председателя на АЯР и министъра 
на здравеопазването за резултатите от кон­
трола по ал. 1 и 2. 
(5) Предприятията по ал. 1 и 2 уведомя­
ват председателя на АЯР и министъра на 
здравеопазването и представят доклади от 
разследване на обстоятелствата и причините 
за всеки случай, при който работник получи 
ефективна доза над 6 mSv през дадена година. 
(6) Председателят на АЯР и министърът на 
здравеопазването разследват обстоятелствата 
и причините и предписват коригиращи мерки 
за всеки случай, при който работник получи 
ефективна доза над 20 mSv през дадена година 
или са надвишени границите на еквивалент­
ните дози по ал. 3. 
Чл. 10. Мерките за радиационна защита 
по чл. 9, ал. 2 се определят от председателя 
на АЯР и министъра на здравеопазването за 
всеки конкретен случай и могат да включват: 
1. извършване на радиационен мониторинг 
на работната и жизнената среда;
2. използване на средства за индивидуална 
защита и радиационна хигиена по глава седма, 
раздел IV от Наредбата за радиационна защи­
та при дейности с източници на йонизиращи 
лъчения, приета с Постановление № 200 на 
Министерския съвет от 2004 г. (обн., ДВ, бр. 74 
от 2004 г.; изм. и доп., бр. 74 от 2006 г., бр. 46 
от 2007 г., бр. 5 от 2010 г. и бр. 7 от 2011 г.); 
3. категоризиране на лица, работещи с 
материали с повишено съдържание на естест­
вени радионуклиди по чл. 24 от Наредбата 
за основните норми за радиационна защита; 
4. разработване на вътрешни правила, 
процедури, инструкции и други документи, 
свързани с ограничаване и контрол на об­
лъчването и осигуряването на радиационна 
защита при работа с материали с повишено 
съдържание на естествени радионуклиди; 
5. водене на отчет и контрол на матери­
алите с повишено съдържание на естествени 
радионуклиди по видове, количества и спе­
цифични активности;
6. определяне на отговорници по радиаци­
онна защита и за уведомяване при извънредни 
събития.
Чл. 11. (1) Предприятията, извършващи 
дейности по чл. 1, информират ежегодно 
председателя на АЯР и министъра на здра­
веопазването за изпълнението на мерките 
по чл. 10 и за състоянието на радиационната 
защита в съответните обекти. 
(2) Предприятията по ал. 1 осигуряват 
свободен достъп на инспекторите от АЯР и 
органите на държавния здравен контрол до 
съответните обекти.
Чл. 12. (1) Министърът на здравеопазването 
оценява дозите на облъчване на населението 
и радиационния риск от дейности с матери­
али с повишено съдържание на естествени 
радионуклиди, като взема предвид:
1. обособените критични групи и населе­
нието като цяло; 
2. очакваните дози от външно и вътрешно 
облъчване, възможните пътища на облъчване, 
особеностите и вида на радионуклидите, тех­
ните активности, химични форми и физични 
характеристики.
(2) При оценката по ал. 1 се използват 
резултатите от радиационния мониторинг на 
работната и жизнената среда.
(3) Органите на държавния здравен кон­
трол контролират факторите на работната и 
жизнената среда за определяне и намаляване 
на облъчването от материали с повишено 
съдържание на естествени радионуклиди. 
(4) Инспекторите на АЯР извършват пери­
одични и извънредни проверки в обекти с ма­
териали с повишено съдържание на естествени 
радионуклиди и могат да дават предписания, 
свързани с радиационната защита.
Чл. 13. (1) Забранява се извършването на 
дейности с материали с повишено съдържание 
на естествени радионуклиди, ако ефективна­
та доза за което и да е лице от населението, 
дължаща се на течни и газообразни емисии 
в околната среда, е по-голяма от 0,3 mSv за 
една година.